Pòlissa Responsabilitat Civil - SFADF\nLa pòlissa RC general extra-contractual pels danys materials i personals ocasionats a tercers, derivats de les activitats realitzades pels membres de les Agrupacions de Defensa Forestal de Catalunya. Les activitats garantides son les següents:\nTasques de prevenció d’incendis forestals. Treballs silvícoles i de franges de protecció, condicionament de pistes, camins, basses d’aigua, punts d’aigua, i altres infraestructures de protecció contra incendis.\nVigilància d’incendis Forestals\nVigilància, primera intervenció i suport en l’extinció en la campanya de la Sega.\nVigilància, primera intervenció i suport en l’extinció en castells de focs, correfocs i focs d’esbarjo, sempre que el seu recorregut estigui en terreny forestal o agrícola, o en zona de menys de 500 metres de terreny forestal o agrícola, i que en el pla d’autoprotecció o l’autorització corresponent l’ADF estigui inclosa com a grup d’intervenció.\nTreballs de reforestació.\nPrimera intervenció i suport en l’extinció d’incendis forestals i agrícoles i qualsevol altre tasca en zona calenta en incendis forestals i agrícoles.\nSuport a Bombers, Agents Rurals i altres cossos d’emergència en els incendis forestals i agrícoles en tasques de guiatge, transport d’aigua i presencia i suport en els centres de coordinació i comandament.\nTreballs de retirada d’arbres caiguts o amb perill de caure, produïts per ventades, inundacions o nevades i glaçades en l’àmbit del medi natural, en camins, pistes, rius i rieres, i terrenys forestals i agrícoles.\nActuacions en nevades, glaçades, aiguats i situacions meteorològiques adverses en l’àmbit de terrenys forestals i agrícoles, en suport als Ajuntaments i que tinguin activat el seu pla d’emergències municipal (DUPROCIM) i que l’ADF estigui inclosa en el grup d’intervenció.\nRecerca de persones desaparegudes, a petició d’ajuntaments, Mossos d’esquadra, Agents Rurals, Policia Local, Bombers, Consells Comarcals o el CECAT en l’àmbit del medi natural.\nSimulacres de coordinació entre ADF a nivell local, comarcal, de regió d’emergències o de país per actuacions en incendis\nQueden excloses totes aquelles activitats no relacionades en aquesta pàgina i sobretot aquelles que es desenvolupin en l’àmbit urbà.\nAls efectes de cobertura d’aquesta pòlissa, també queden garantits els danys materials ocasionats als vehicles, excepte ciclomotors i motocicletes, només quan son utilitzats en l’extinció d’incendis forestals pels voluntaris de les ADF de Catalunya.\nLÍMITS MÍNIMS DE COBERTURES:\n-LÍMIT ASSEGURAT PER SINISTRE: 300.000 euros.\n–LÍMIT ASSEGURAT PER ANY: 2.000.000 de euros.\n-SUBLIMIT ASSEGURAT PELS DANYS A VEHICLES PER MUNICIPI INTEGRAT A UNA ADF:\nPel conjunt de 3 tractors i 3 ……………….140.000 euros (125.000 euros per cada tractor i 15.000 euros per cada cuba).\nPer vehicle tot terreny o turisme……………………… 24.000 euros.\nPer vehicle camió…………………………………………………. 30.000 euros.\nPel que fa al conjunt tractor-bota, en cas de sinistre, quedar￠ garantit només quan l’ADF emeti certificat acreditatiu del sinistre, amb explicació de circumstàncies de l’accident, fent constar també el nom del propietari del tractor i de la bota.


Ràdio Tordera – L’Ajuntament critica que l’Estat no ha tingut en compte les seves propostes en les obres de la N-II\nL’Ajuntament critica que l’Estat no ha tingut en compte les seves propostes en les obres de la N-II\njul. 29, 2020App, Política\nLes obres de la N-II, al seu pas per Tordera, tenen l’objectiu de millorar la seguretat i la comunicació amb Girona. El govern de l’Estat, adjudicatari d’aquest servei, preveu un augment de l’amplada de la via, reduint els revolts i instal·lant vials de servei a banda i banda de carretera.\nTot i així, des de l’Ajuntament de Tordera critiquen que són unes obres que deixen Tordera com a “cul de sac” de l’enllaç amb Girona. El regidor de l’Ajuntament de Tordera, Josep Llorens, lamenta que al municipi no s’hagi implementat la mateixa millora que a altres punts.\nN-II llorens 1\nLlorens assegura que des de l’Ajuntament de Tordera es va proposar diferents alternatives que afavorissin el municipi torderenc. Unes propostes que sembla que no s’han tingut en compte. Ens les explica en declaracions a Ràdio Tordera.\nN-II llorens 2\nLes obres segueixen en marxa i, ara per ara, es troben a l’entrada de Tordera, tot produint una reducció de la velocitat en aquest tram.\nLes targetes moneder pel menjador escolar 2019-2020 quedaran inoperatives aquest divendres El nou sènior masculí del CEEB Tordera lliga 4 incorporacions\nLa Tordera entre els rius de Catalunya on s’han detectat medicaments, pesticides i metalls pesants 546 vistes | publicat el 30/09/2020


c@ts: de gener 2011\nDurant tot aquest mes de gener heu proposat diferents blogs candidats a guanyar quina ha estat la millor iniciativa de l'any 2010.\nAvui, ara mateix, s'ha acabat el termini i per tant totes les propostes que puguin arribar a partir d'ara seran desestimades.\nPublicarem quines han estat les iniciatives finalistes, el dia 5 de febrer.\nA partir d'aquest dia s'obrirà el període de votacions que es tornarà a avisar i s'informarà en un altre post.\nMoltes gràcies per les vostres propostes! Ens tornem a veure d'aquí pocs dies!\nPublicat per Carme Rosanas a 23:59 0 comentaris\n3.- S'acceptaran només iniciatives de nova creació sorgides durant el 2010. Queden descartades les reedicions o continuacions d'iniciatives preexistents.\n6.- Per fer propostes no és necessari tenir un blog però si que es requereix un nom identificable i una adreça electrònica vàlida i verificable.\nles 23:59 hores del dia 31 de gener.\nPer cert, aprofito aquest meu primer post aquí per presentar-me encara que molts de vosaltres ja em coneixeu. Sóc en McAbeu del blog XAREL-10 i he tingut l'honor de ser fitxat en el mercat d'hivern per formar part d'aquest gran equip que organitza els Premis C@t. No cal dir que, malgrat que en la meva vida he anat formant part d'altres equips, ja des de petit el meu somni era arribar al C@ts. ;-D\nEspero estar a l'alçada! (i això no és broma)\nPublicat per McAbeu a 0:00 34 comentaris\nPublicat per XeXu a 10:00 7 comentaris


4 min. Palma 14/08/2020 12:31\n651x366 Foto aèria de les tres zones excavades al cementeri de Son Coletes. / Xavier Sicart./ATICS SL Foto aèria de les tres zones excavades al cementeri de Son Coletes. / Xavier Sicart./ATICS SL\nLa primera fase de l'exhumació de Son Coletes ha acabat aquest divendres amb un balanç de 18 víctimes de la repressió franquista localitzades. La Secretaria de Memòria Democràtica ja treballa en una segona fase d'exhumació al cementeri de Son Coletes, que s'inclouria dins el tercer Pla de fosses de les Illes Balears. La Comissió Tècnica de Desapareguts i Fosses s'encarrega d'aquesta tasca i, paral·lelament, es treballa amb l'Ajuntament de Manacor sobre com s'han de protegir dues de les zones excavades: la que conté el basament de la creu i les tres síquies localitzades.


Ràdio Tordera – El servei català de trànsit impulsa aquesta setmana la campanya “La seguretat passiva et corda a la vida”\nEl servei català de trànsit impulsa aquesta setmana la campanya “La seguretat passiva et corda a la vida”\noct. 01, 2019App, Societat\nCinturó, casc i cadiretes seran el centre de l’activitat policial viària d’aquesta setmana a les carreteres i municipis de Catalunya. Fins al 6 d’octubre des del Servei Català de Trànsit (SCT) coordinen amb Mossos d’Esquadra i Policies Locals una campanya que intensifica la vigilància de la utilització d’aquests sistemes de seguretat passiva.\nANC Tordera organitza avui la marxa de Torxes El PA Tordera guanya el III. Catalunya Stars amb l'equip blau


JEV posa en valor el paper de la JSU en el 80è aniversari del PSUC – Joves Ecosocialistes\nJEV posa en valor el paper de la JSU en el 80è aniversari del PSUC\nPosted on 25 de juliol de 2016 25 de juliol de 2016 by jev_admin\nEl passat divendres es va celebrar a les Cotxeres de Sants de Barcelona el sopar commemoratiu dels 80 anys de la fundació del Partit Socialista Unificat de Catalunya (PSUC). Joves d’Esquerra Verda va participar del mateix amb una nombrosa delegació de joves.\nDurant la celebració hi va haver un seguit d’intervencions que van posar en valor el paper d’aquest partit en la construcció de la lluita antifranquista, vertebrant-la i dotant-la d’organicitat des de la clandestinitat, i al mateix temps de com va permetre incidir en la defensa dels drets socials i nacionals una vegada arribada ja la democràcia.\nEn aquest sentit, tant l’històric lluitador i militant d’honor de JEV, l’Enric Pubill, com la coordinadora nacional de JEV, la Montserrat Mompió, van coincidir en destacar el paper de la joventut en la construcció del PSUC. En aquest sentit es va recordar que la Joventut Socialista Unificada (JSU) es va organitzar i unificar mesos abans, el que va permetre, en gran mesura, la construcció i fundació del propi PSUC.\nLa situació actual, després de més de vuit anys de crisi econòmica, que ha tingut com a conseqüència una pèrdua de drets de les classes populars, a més d’una pèrdua de qualitat democràtica i un qüestionament del sistema de partits, va fer que es fessin paral·lelismes en la necessitat de construir fronts amplis orgànics en l’actualitat.\nDes de JEV, doncs, s’ha volgut aprofitar el 80è aniversari per recordar la importància de les joventuts en la transformació de les esquerres i l’adaptació als nous contextos. Així es considera necessària la construcció d’una joventut que aplegui tot l’imaginari de la confluència, per poder incidir, com es va incidir, en l’adopció de l’europeisme de la gent, els lideratges compartits o l’ecosocialisme, en el que serà la construcció del que ha de ser el nou subjecte polític de les esquerres transformadores del país.\nPosted in Cultura i memòria històrica, General, Notícia


Les muralles de Mataró, protagonistes de l'Open Puig i Cadafalch | Mataró Ràdio\nDc, 19/10/2016 - 17:28\nLes muralles i les torres de defensa són aquest 2016 l’eix sobre el que giraran les 48 hores de l’Open Puig i Cadafalch, programades pel cap de setmana del 22 i 23 d’octubre. La cita manté l’esperit de les primeres cinc edicions i vol acostar al públic el potencial que té el patrimoni de Mataró com a element dinamitzador de la ciutat. Amb les muralles com a protagonistes, les visites permetran trepitjar els trams de muralla sobre els quals es va fer un treball de recuperació. És el cas de la Muralla dels Genovesos i el de Can Xammar. Durant els recorreguts també es donaran a conèixer dos grans trams, molt desconeguts per a la majoria, sobre els quals s’haurà d’actuar en un futur. Un és el que passa per l’Hort del Rector, al costat de Santa Maria. L’altra és la Muralla d’en Titus que recorre el tram que va de la Baixada de Les Escaletes a la Baixada de Santa Anna. Ho han explicat la regidora d’Urbanisme, Núria Calpe i la responsable de Patrimoni de l’Ajuntament, Mariona Gallifa.\nLa proposta d’aquesta edició també s’estén a les torres de defensa i les talaies que permetien garantir la seguretat a Mataró, en tot el perímetre interior de les muralles.\nEmmarcat en la celebració de l’Open Puig i Cadafalch, l’Ajuntament treballa per convocar un concurs d’idees per poder recuperar, mirant al futur, la Muralla d’en Titus. Precisament per això, l’edició dels Premis Puig i Cadafalch d’arquitectura feta a Mataró es convertiran en un concurs d’idees amb el tema “Recuperem la Muralla d’en Titus”. La regidora d’Urbanisme explica que la voluntat és poder tenir projectes que es puguin tirar endavant quan hi hagi condicions per fer-ho. No només condicions econòmiques sinó també jurídiques i legals, ja que el tram de la Muralla d’en Titus passa pels patis de les cases que hi ha entre el carrer Barcelona i el Camí Ral.\nLes muralles de Mataró es van construir durant la segona meitat del segle XVI. Tenien set portes d’entrada, la més important el portal de Barcelona a la confluència del que avui és la Riera i la Plaça de Santa Anna.\nPer complementar les visites guiades que es faran per donar a conèixer les muralles, també s’han programat dues conferències. La primera, el 19 d’octubre, serà “l’Aventura de la Muralla” a càrrec de l’historiador Joan Giménez. La segona, el dimecres 26 d’octubre, la pronunciarà l’arquitecte Sebastià Jornet i està titulada “rehabilitació del patrimoni i dinamització de la ciutat”. Totes dues es faran a la sala d’actes del col•legi d’arquitectes.\nNúria Calpe, Open Puig i Cadafalch


Cap Vermell - El sector turístic de Capdepera rere la dimissió de Delgado\nCapdepera respira tranquil·la avui, dia dels Innocents. Ahir, la dimissió de Delgado per motius personals semblava la innocentada per endavant. Però no, al darrere hi ha hagut moltes pressions, i no sols per la posssibilitat que sigui imputat pel cas de la Ràdio de Calviá.\nCom sempre, el rerefons és econòmic i alguns mitjans de tirada autonòmica ja ho destaquen: El pla de millora de zones turístiques ha aixecat bòfegues ja que zones madures com Capdepera quedaven fora cap tipus d'inversió i els "lobys" han fet la pressió necessària per acabar tombant el conseller.\nAvui, dia 28 de desembre, Jaime Martínez Llabrés ha pres possessió del seu càrrec com a conseller de Turisme i Esports a la capella del Consolat de Mar. El nou conseller manté molt bones relacions a la nostra zona, ja que és assidu a Canyamel des que s'inicià el projecte del Hyatt Park en el qual participà.


Pel que fa a l'aprovació definitiva, Espot ha destacat la necessitat que entri en vigor “com més aviat millor”\n2 min. Andorra la Vella 27/03/2018 20:38\n651x366 El ministre d'Afers Socials, Justícia i Interior, Xavier Espot, durant la celebració a Andorra del Dia mundial del treball social. / M. M. (ANA) El ministre d'Afers Socials, Justícia i Interior, Xavier Espot, durant la celebració a Andorra del Dia mundial del treball social. / M. M. (ANA)\nEl paquet de mesures encaminat a solucionar el problema de la manca d'habitatges de lloguer i l'increment del preu estarà enllestit “en les properes setmanes”. Així ho ha explicat el ministre d'Afers Socials, Justícia i Interior, Xavier Espot, abans de formar part de la celebració a Andorra del Dia mundial del treball social. El seguit de modificacions, que afecten diversos ministeris, s'entraran a tràmit parlamentari en forma de llei òmnibus i Espot ha avançat que el Govern està decidint si ho fa pel tràmit ordinari o pel tràmit d'urgència. En referència a l'aprovació definitiva de la llei, el titular d'Interior s'ha emplaçat als terminis de l'hemicicle però ha destacat que “tothom és conscient que cal que les mesures entrin en vigor com més aviat millor”.\nCal recordar que el 15 de febrer el titular d'Afer Socials ja va anunciar, en sessió de Consell General, que les mesures estarien enllestides en un termini d'un mes i que anirien encaminades, sobretot, a fraccionar el pagament de la cessió urbanística, la creació d'un figura impositiva per taxar els pisos buits i flexibilitzar les exigències per a la rehabilitació d'habitatges que es destinin al lloguer. En aquesta mateixa sessió parlamentària Espot ja va indicar que s'havia arribat a un consens total amb els comuns, pel que fa a les mesures que els afecten de manera directa, ja que setmanes abans havien mostrat els seus recels, sobretot pel que fa a la possible reducció en la cessió urbanística. Fruit d'aquest acord, la reducció de la taxa al final es va convertir en fracció d'aquesta taxa, i es va parlar d'un termini de deu anys.\nPel que fa a les crítiques dels propietaris d'habitatge davant la taxa sobre els pisos buits, el ministre ha reiterat que només s'imposarà en aquells casos que un pis estigui buit per causa no justificada. “La ciutadania del nostre país espera que donem respostes efectives a la problemàtica existent i això a vegades vol dir que potser no agradaran a tots els sectors”, ha subratllat Espot. Tot i això, ha explicat que les mesures s'aplicaran “ponderant tots els interessos”.\nEls comuns no veuen amb bons ulls la reducció de la cessió obligatòria\nDeutes pendents amb el comú posen en perill la llista de Casal\nEl Govern "tanca l'aixeta" d'acreditacions a certes especialitats sanitàries\nCatorze dies de festa el 2020\nLa nevada pot deixar fins a deu centímetres a partir de 1.500 metres\nEl Govern porta Stop Violències a la Fiscalia\nCada dia moren 15.000 infants al món


Des de Lleida...: Estació de Servei el Bruc, S.A.\nPublicat per Babunski a 3:57 p. m.\nCom que no tinc cotxe, la meva experiència a les gasolineres es força reduïda. Però sí que l'imatge típica és la d'una persona que no sap català. Pel que entenc, t'has trobat en aquest cas en la gran majoria d'ocasions.\nSobre els càlculs a fer amb al gasolina per a arribar als llocs, amb el fons d'aquest bloc es dedueix que et deu ser més fàcil que als altres fer-ho!\nHi ha una altra gasolinera molt extranya a la sortida de Ribes de Freser on el senyor et posa benzina i t'atén en català. Com se n'assabentin els de REPSOL (amos del "garito") el despatxen segur.\nLlavors entraríem a parlar de termes de qualitat i quantitat. La teva queixa inicial sobre la quantitat de benzineres queda anul·lada pel fet que les poques que hi ha són de bona qualitat, no trobes?\nCaram caram, ja em veig fent una petita volta per passar pel Bruc, de camí de tornada a Berlin. El que sigui perque em posin benzina, com ens els vells temps, i a sobre en lengua vernácula. Wow!\nAls nostres terrenos això ja passa: gasolineres poques (i cares), però almenys et venen a servir i t'atenen en català. Bàsicament perquè són del terme!\nAlbert: mira, trobar un gasoliner que parli català és difícil, però de tant en tant algun n'hi ha. Ara bé, trobar-ne un que et posi la gasolina ell... uf! missió impossible!\nOscar: haurem de dedicar un capítol de "Quinto Milenio" a estudiar aquest fenomen potser.\nXeXu: mira, no hi havia caigut en aquesta reflexió, però ara que ho dius és veritat. Ja estic content.\nFerran: sí, prova l'experiència, prova-la. Feia anys que no ho vivia jo.\nSànset: quins terrenos són aquestos?\nDoncs jo desc ser un especímen estrany, però diria que a gairebé totes les benzineres on m'aturo a repostar m'atenen en català, i des de Barcelona fins a Lleida, cada 40 km aproximadament hi han benzineres que, com a molt, has de recòrrer 100 metres, només has de fer una rotonda (per sortir o incorporar-te de nou a l'autovia) i que són visibles (i senyalitzades) des de la carretera.\nI com a persona que s'ha hagut de recòrrer les espanyes amb furgoneta durant anys, el percentatge de benzineres segons els kilómetres tampoc és més alt en la resta de xarxa viària...\nMurphy: de les que jo sovintejo només m'atenen en català a la de l'Ilerda quan hi ha un senyor petit amb bigoti que s'assembla al Carod-Rovira i a la del carrer Acadèmia quan hi ha un noia. On sempre m'han atés en català és a la de la carretera de Saragossa. De totes formes jo em queixo més del fet que no posin la gasolina que no pas de l'idioma.\nA l'autovia falten àrees de servei. Les gasolineres haurien d'estar a l'autovia i no a fora.\nJos em moc per la Ribera i pel Priorat, aquestes les considero les meves terres (no de propietat, sinó de pertinença. No sóc tan burgès...)\nSegarrenc de secà ha dit...\nDirecció cap a Barcelona també pots entrar a la de Fonolleres!


Estan madurant els 'indignats'? (Miquel Puig)\nEstan madurant els 'indignats'?\nMIQUEL PUIG Actualitzada el 30/06/2011 00:00\nArran dels vergonyosos fets del 16 de juny al voltant del Parlament de Catalunya, vaig donar el moviment per mort. Em semblava que l'opinió pública li retiraria la inicial simpatia i que els intel·lectuals que l'havien defensat se n'allunyarien avergonyits. Els intents per incriminar la policia de la violència em van semblar ridículs. En particular, el vídeo penjat a la web de l'ARA semblava sortit d'un laboratori del primer bolxevisme: només un carallot podia deixar-se'n convèncer.\nTanmateix, tres dies després, el moviment era capaç de renéixer amb una massiva manifestació que va resultar immaculadament pacífica gràcies a la intervenció d'un generós servei policial. Immediatament després, l'assemblea es veu obligada a reunir-se a les escales de plaça Catalunya (és a dir, fora de la plaça okupada ) després d'un conflicte amb els que l' okupen (beneitament, l'ARA el qualifica de "petit malentès") i pren dues decisions: dotar-se d'uns delegats i impulsar un referèndum per tal de legitimar-se.\nLa meva lectura és que el moviment s'estaria orientant en la direcció correcta: per aconseguir influenciar la societat, el moviment no pot sinó separar-se dels elements antisistema, caracteritzats per la violència i per la barra (¿de quina altra manera hem de qualificar la pretensió de viure de la societat sense contribuir-hi?), organitzar-se i utilitzar els mecanismes legals. Amb els antisistema, el moviment caurà en el descrèdit de l'opinió pública i decebrà els seus elements més valuosos, que són gent que prova sincerament de millorar la democràcia. Sense organització, el moviment no tindrà eficàcia. Si aquesta maduració es confirmés constituiria una excel·lent notícia, perquè crec que el moviment pot fer una aportació important a la nostra societat.\nEs cert que moltes de les seves propostes són delirants. Sense anar més lluny, la nacionalització de la banca implicaria que aquesta passaria a estar gestionada pel mateix Banc d'Espanya que ara es permet alliçonar la societat sobre com regular el mercat de treball -tema sobre el qual no té cap competència-, però que va ser incapaç -com era la seva obligació- de frenar la participació del sistema bancari espanyol en la bombolla immobiliària. Sembla clar que el remei seria pitjor que la malaltia. Altres propostes són frívoles, com les que suggereixen que la crisi es pot resoldre sense cost per al ciutadà mitjà, o que les retallades de l'estat del benestar són evitables.\nTanmateix, ¿són les propostes del moviment més delirants o més frívoles que les que massa sovint caracteritzen els programes electorals? ¿Són més frívoles les propostes dels indignats que el servei d'AVE entre Toledo i Albacete? ¿O que l'aeroport de Lleida? ¿No és frívola la posició de l'FMI, entre altres institucions venerables, que després d'haver contemplat amb benevolència la formació de la bombolla financera, ara pontifica sobre la necessitat d'accelerar els ajustaments fiscals? Massa sovint hem acceptat que la gestió de la cosa pública es pot tractar com un circ, i ara no ens podem queixar que uns aficionats s'hi apuntin.\nPerò al costat de propostes carnavaleres, els indignats aporten una legítima i necessària exigència de dignificació del nostre sistema polític. Com molt bé s'ha dit, la millora és necessària, però no hi ha fórmules màgiques per aconseguir-ho. Les llistes obertes, per exemple, poden facilitar l'acostament entre l'electorat i els polítics, però no han ajudat a dignificar el Senat.\nEn realitat, el que el nostre sistema està demanant a crits és que els nostres polítics siguin seleccionats d'una manera més rigorosa i que, un cop ocupin un càrrec públic, es comportin amb serietat, com si realment fossin el que són: empleats dels ciutadans. Dissortadament, la imatge que els polítics han aconseguit transmetre és la de la manca d'escrúpols - la foto del partit al voltant del darrer implicat en un cas de corrupció és freqüent- i la de la incompetència. No estic segur que els nostres líders siguin conscients del que circula per internet. El meu preferit és el vídeo en què la portaveu del PSOE dóna compte als periodistes de la proposta del govern per allargar l'edat de jubilació (www.youtube.com/watch?v=GkFUq8O3sYY). ¿Qui pot deixar d'indignar-se després de veure'l?\nCrec que és inevitable acabar amb dos apunts sobre la política catalana més actual. La severa imatge d'Artur Mas pot no ser la que més agradi als indignats , però és justament la que els temps reclamen. Per altra banda, em sorprèn que al PSC li resulti tan difícil renovar el seu discurs: en tindria prou esporgant el dels indignats .


El ple de Riba-roja de Túria reclama a Foment que incloga les obres de millora de la Xarxa de Rodalia C3 en les seues inversions - Ajuntament de Riba-roja de Túria\nEl ple de Riba-roja de Túria reclama a Foment que incloga les obres de millora de la Xarxa de Rodalia C3 en les seues inversions\nLa petició del govern local va comptar amb el suport de tots els grups.\n'TRANSPORT' 13 de desembre de 2017\nEl ple de l’Ajuntament de Riba-roja de Túria ha aprovat per unanimitat d’una proposta de l’actual equip de govern -format pel PSPV, Compromís, Esquerra Unida- en la que insta al Ministeri de Foment a complir amb les promeses que el govern de Rajoy va anunciar a principis de febrer de 2016 en matèria de trens de rodalia.\nEl govern central del Partit Popular ha anunciat una inversió de 800 milions d’euros destinats a les obres de millora de les línies de rodalia entre les que destaca la C3 de la Comunitat Valenciana, que a hores d’ara encara no s’han desenvolupat a pesar de la seua aprovació.\nLa petició plenària es fonamenta en la nul·la inversió que ha dut a terme l’executiu central en relació als compromisos adquirits entre els ajuntaments afectats per la línia ferroviària, les plataformes ciutadanes i el propi Ministeri de Foment, especialment en el projecte d’electrificació de la línia ferroviària i la licitació de les obres corresponents enguany.\nA hores d’ara, encara queden pendents algunes obres i projectes com l’augment de la freqüència per mitjà de l’electrificació i la via doble de la línia, l’adequació de les estacions i la construcció de les noves previstes, la integració de la línia C3 amb el baixador de les Coves d’Utiel i l’estació de Camporrobles, restablir el servei del baixador en Setaigües, una connexió amb la xarxa del metro, millorar el trajecte comprés entre Bunyol i Camporrobles, una millora de l’accessibilitat per a les persones amb mobilitat reduïda i, finalment, l’obtenció dels certificats de qualitat d’este servei de transport.\nLes reivindicacions de Riba-roja passen per millorar les comunicacions, els trajectes del tren amb la capital valenciana o una major freqüència per als residents de la urbanització de la Reva, en la que habiten actualment més de 1.500 veïns per als que és el principal mitjà de transport i d’accés cap als nuclis més poblats. Cal recordar que la Reva és una de les estacions que componen la línia C3 que unix les localitats entre València i Utiel, al voltant de 85 quilòmetres de distància en total.\nL’equip de govern de Riba-roja de Túria considera que esta petició "és molt important per al desenvolupament i el progrés de la Comunitat Valenciana en què més de 160.000 valencians es veuen afectats per l’absència de les inversions necessàries que des de fa anys esperen del govern d’Espanya, i en el nostre cas, Riba-roja, també forma part dels municipis valencians perjudicats; el ple s’ha mostrat per unanimitat unit en les reivindicacions dels nostres veïns".


PP, PSOE i Ciudadanos: el tripartit de l’integrisme espanyol - Jaume Renyer\nEls sistema cleptocràtic espanyol, tan ben descrit pels professors Pérez Francesch i Del Clot Trias, ha sobreeixit fins al punt que els jutges del règim han hagut de condemnar el PP pel cas Gürtel sense que això suposi que facin com els jutges italians que fa trenta anys van liquidar el sistema corrupte del pentapartitto. El poder judicial espanyol està fet a mida del règim borbònic, i del trellat fàctic que va transitar indemne del franquisme al constitucionalisme, no serà en cap cas un element regenerador de la vida política ans al contrari és una justícia militant contra tot canvi estructural.\nLa corrupció declarada que afecta al PP també niua al PSOE i Ciudadanos no té cap propòsit d’esmenar l’ordre que l’ha fet possible. El PP està en causa de dissolució d’acord amb la llei de partits, però ningú no activarà el procediment per il·legalitzar-lo com denunciava encertadament Vicent Partal fa cinc dies a l’editorial de Vilaweb. Aqueixa és una possibilitat reservada pels partits independentistes. Per això aqueixos tres partits estan abocats a una recomposició de forces entre ells per tal que res substancial del règim es vegi alterat.\nLa caiguda de Rajoy és qüestió de temps, el necessari per refundar el PP, i la moció de censura un torcebraç entre PSOE i Ciudadanos dins del tripartit que de fet comanda l’integrisme espanyol. El resultat immediat és irrellevant vist des de Catalunya (continuïtat de Rajoy, govern de Sánchez o noves eleccions), allò determinant és trobar una estratègia republicana per sostenir el conflicte amb el poder espanyol.\nAqueix bloc de partits que dóna suport a l’aplicació del 155 CE contra Catalunya configura “la España de los nacionales” que en la mentalitat neofranquista suposa la guerra permanent contra “la anti España” (és a dir els pobles sotmesos per la força de les armes castellanes). Hores d’ara, l’objectiu de PP, PSOE i Ciudadanos és fracturar socialment Navarra, el País Valencià i les Illes Balears entre espanyols i autòctons per tal d’imposar la seva hegemonia política.\nAqueixa mateixa era la pretensió d’Aznar (i del Foro Babel, precedent de C’s) respecte de Catalunya fa vint anys, fallida a la fi ja que l’independentisme ha sabut bastir un projecte de societat oberta al contrari que el caràcter excloent de l’espanyolisme, factor que donat al republicanisme català la majoria social. El tripartit integrista espanyol creu que pot reeixir a les tres comunitats autònomes esmentades, aïllant els partits nacionalistes autòctons i així bloquejar l’expansió del procés català.\nEl PSOE a Navarra fa costat a la manifestació de dissabte vinent contra l’euskera, i l’inefable mesell Joan Lerma apunta a la ruptura del tripartit progressista valencià a partir de les eleccions autonòmiques del 26 de maig del 2019. Un gir en el mateix sentit hom el pot imposar als socialistes mallorquins des de Ferraz estant. En resum, el tripartit PP-PSOE-Ciudadanos no suma a Catalunya, (ni a Euskadi) però és l’opció per bunqueritzar el règim monàrquic espanyol. Per tant, PDCat i ERC no tenen res a pactar amb el tripartit integrista, el veritablement supremacista, que com tots els totalitarismes projecta sobre les víctimes de la seva opressió els propis propòsits genocides.\nCoincideixo totalment amb l’editorial de Vicent Partal avui a Vilaweb: “No a Rajoy i no a Sánchez”. Fa deu anys, a les eleccions espanyoles del 2008 en ple segon tripartit vaig defensar que ni Rajoy, ni Zapatero.\nQue els tres màxims dirigents dels tres partits espanyols siguin personatges de tan poca categoria política com Pedro Sánchez, Pablo Casado i Albert Rivera demostra que al Regne d’Espanya no hi ha separació de poders institucionals ni d’aqueixos respecte dels poders fàctics. Si els hi sumem Felipe VI, la crisi estructural de l’Estat és una crònica anunciada amb el conflicte català com a detonant.\nPost Scriptum, 11 d’agost del 2018.\nLa complicitat de Podemos i els Comuns amb el bloc del 155 CE en l’operació d’estat prevista aqueixa setmana a Catalunya per tal d’efectuar una demostració de força en territori ocupat amb motiu de l’aniversari dels atemptats jihadistes del 17 d’agost els converteix, de fet, en un component més de l’integrisme espanyol.\nPost Scriptum, 23 de març del 2019.\nAvui hi ha hagut a Barcelona una manifestació antifeixista, centrada en aturar Vox i el tripartit amb PP i Ciudadanos, quan l’essencial component de l’integrisme espanyol és el PSOE que queda al marge de les protestes contra l’extrema dreta. I en això hi participa ERC que cau en el joc de substituir el conflicte entre el poder espanyol i el poble català per una confrontació entre neofranquisme i antifexisme en clau espanyola.\nPost Scriptum, 8 de novembre del 2019.\nProbablement el resultat de les eleccions espanyoles del 10-N serà un empat entre el PSOE i PP+Ciudadanos, els poders fàctics els obligaran a formar un govern d’unitat nacional contra Catalunya, amb Vox com a tercera força parlamentària per pressionar-los i marcant el ritme i el discurs de tot el bloc espanyolista, com explicà ahir Pere Martí a Vilaweb.\nPost Scriptum, 17 d’octubre del 2021.\nEl congrés del PSOE d’aqueix cap de setmana reitera el fet essencial que el PSOE és component determinant del conjunt de partits que formen l’integrisme espanyol pels quals la unitat de l’estat (monàrquic o republicà) està per damunt de la democràcia i, per conseqüència, és innegociable amb les minories nacionals no reconegudes que aspiren a autodeterminar-se. Aqueix capteniment va lligat a la formació tardana i no reeixida de l’estat-nació espanyol a partir de la segona meitat del segle XIX, i arriba al punt culminant de violència amb la guerra del 1936-1939 i el franquisme posterior. La restauració de la monarquia constitucional del 1978 ençà no ha suposat cap evolució envers el reconeixement de la plurinacionalitat de l’estat apuntada a l’article segon de la CE, ans al contrari, des de fa més de vint anys el procés d’involució cap a postures cada cop més agressives contra les minories nacionals s’ha accelerat amb l’emergència de l’independentisme català. I no s’aturarà per més que partits com ERC adoptin actituds meselles i facin veure que el PSOE és un mal menor comparat amb el PP o VOX. L”ensimismamiento” espanyol és transversal i el darrer a incorporar-s’hi coincidint amb la crisi del coronavirus i la seva presència al govern ha sigut Podemos, amb assumpció del militarisme inclòs.\nPost Scriptum, 29 de maig del 2022.\nEl PP (amb l’ajut de VOX) pugna per desplaçar el PSOE al capdavant de l’integrisme espanyol captant l’electorat de Ciudadanos, llevat a Catalunya que el fa seu el PSC. Probablement a les eleccions espanyoles vinents les tres comunitats autònomes del nostra país siguin les úniques on el PSOE preservi la seva hegemonia gràcies a la connvència de Junts i ERC, la resta de l’estat serà pel PP, llevat del conjunt euskaldun on el PNB i associats aguantaran.


750.000 deixalles espacials orbiten la Terra\nPublicat 18/04/2017 18:58:45CET\nMADRID, 18 Abr. (DPA/EUROPA PRESS) -\nExperts de l'Agència Espacial Europea (ESA, per les seves sigles en anglès) creuen que hi ha al voltant de 750.000 objectes d'entre un i deu centímetres de diàmetre volant a l'espai entorn de la Terra, a més de les grans restes de satèl·lits i coets.\nMolts dels objectes estan viatjant a un ritme enorme, la qual cosa significa que poden tenir la força explosiva potencial d'una granada de mà en impactar, segons afirma l'ESA.\nL'Agència ha tornat a reclamar més cooperació internacional per superar l'amenaça que suposa per a la xarxa de satèl·lits els enderrocs volant per l'espai.\n"Cap país pot prendre posició ni actuar només", ha declarat el cap de l'ESA, Jan Woerner, en una conferència internacional a la ciutat alemanya de Darmstadt.\n"És clar per a nosaltres que la qüestió de les deixalles espacials és greu", ha comentat en l'obertura de la conferència de quatre dies, que se celebra cada quatre anys des del 1993.\nAl voltant de 400 enginyers, científics i gerents s'uniran a representants d'universitats, així com totes les principals nacions del món en la conferència, que es durà a terme al Centre de Control de Satèl·lits de l'ESA.


Equitat en salut. El cas del biaix de gènere. Canal Salut\nBernabé Robles del Olmo*, Dolores Muñoz Segura**, Montserrat Tramunt Mestre**, Jordi Graells Estrada*, Antonio Callén Soto*, Neus Parellada Esquius**\n*Parc Sanitari Sant Joan de Déu, **ABS Montclar, SAP Baix Llobregat Centre\nL’equitat en salut ens ha de preocupar si considerem que tots els éssers humans són moralment iguals i que, per tant, mereixen el mateix respecte a la seva vida i dignitat. Però també és rellevant des d’una visió més utilitarista, atès que uns nivells pitjors de salut dels individus comprometen el benestar social i econòmic global de les comunitats. Així, doncs, l’aspiració a l’equitat no és només una qüestió d’altruisme o de bones intencions, sinó una obligació moral i una qüestió de dret.\nTot i que la paraula igualtat ha fet fortuna, segurament el valor que cal preservar seria més aviat l’equitat, és a dir, un dels vessants de la justícia. De fet, no podem aspirar a aconseguir que totes les persones tinguin el mateix nivell de salut. Per situar millor el tema podem recuperar dues definicions cèlebres d’equitat en salut:\n“Equitat en salut significa que tothom ha de tenir les mateixes oportunitats d’assolir el seu ple potencial de salut.” Amartya Sen\n“Iniquitats en salut són aquelles diferències en salut que són innecessàries, evitables, indesitjables o injustes.” Margaret Whitehead\nÉs a dir, el que una societat justa hauria de garantir és que totes les persones tinguin les mateixes oportunitats d’assolir un bon estat de salut. L’equitat té a veure amb la igualtat (comparteixen la mateixa arrel llatina: aequus), però no són sinònims. La igualtat és un terme estadístic i mesurable. L’equitat és un concepte de caràcter més moral. De fet, potser la igualtat “perfecta” no seria desitjable, només hem de recordar l’escenari de la novel·la Un món feliç, d’Aldous Huxley.\nPer tant, no totes les diferències (desigualtats) en salut són injustes. Des del punt de vista ètic ens haurien de preocupar especialment aquelles que tenen a veure, per exemple, amb la renda o, especialment, amb altres factors socioeconòmics no triats (raça, sexe, lloc de residència, nivell d’educació). Malauradament, al llarg de la història ha persistit sempre un cert nivell de tolerància envers la iniquitat, independentment que aquesta resultés més o menys estètica.


El Govern aprova un nou Decret llei amb més mesures per pal·liar els efectes de la pandèmia generada per la Covid-19 a Catalunya - Sala de premsa. Generalitat de Catalunya\nquery_builder 28 abril 2020 16:51\nLa consellera Budó ha explicat que la incorporació dels laboratoris universitaris i d’EURECAT al Programa Orfeu de detecció massiva de la Covid-19 “garantirà fer uns 309.000 tests PCR en unes sis setmanes”\nEl conseller Buch ha anunciat que “el PROCICAT ha aprovat l’ordenació d’horaris de sortida a l’espai públic”\nLa consellera Vergés ha explicat que ja s’han fet “més de 5.000 donacions d’empreses i particulars amb la campanya ‘Jo Actuo’”\nEl Govern ha aprovat aquesta matí en la reunió del Consell Executiu un nou Decret llei amb el qual es dona llum verda a un conjunt d’actuacions, principalment de l’àmbit social i tributari, dirigides a pal·liar els greus efectes generats per la pandèmia de la Covid-19. La consellera de la Presidència i portaveu del Govern, Meritxell Budó, ha explicat que en matèria tributària, el decret llei modifica la Llei del canvi climàtic i la Llei que afecta l’Impost sobre les emissions de CO2 dels vehicles de tracció mecànica. “Entenem que la crisi sanitària fa necessari, d’una banda, ajornar la publicació dels padrons provisionals i definitius d’aquest tribut, meritats el 2019 i el 2020; i, d’altra banda, ajornar els terminis de recaptació i liquidació de l’impost, prevista per als dos anys”, ha destacat.\nD’aquesta manera, el nou calendari i el padró provisional que s’havia de publicar aquest proper mes de maig, corresponent a l’exercici del 2019 i que afectava turismes i furgonetes, s’exposarà el mes de novembre; i el padró definitiu, el mes de març del 2021. Conseqüentment, aquestes modificacions comportaran també canvis en el període de liquidació i recaptació de l’impost.\nLa portaveu del Govern ha recordat que “és un ajut extraordinari de 200 € per als treballadors per compte aliè i autònoms amb càrregues familiars que hagin patit una disminució superior al 30% dels seus ingressos per causa de la Covid-19”. Concretament, el podran sol·licitar les persones afectades per un expedient de regulació temporal, aquelles amb contracte temporal extingit o els treballadors per compte propi que hagin hagut de suspendre o reduir la seva activitat.\nD’aquesta manera, el Govern vol ajudar a facilitar l’adquisició de productes d’alimentació, farmàcia i altres subministraments de primera necessitat. El termini per presentar les sol·licituds d’ajut al departament de Treball, Afers Socials i Famílies restarà obert fins a l’exhauriment de la seva dotació pressupostària, que ascendeix a 20 M€.\nEl Govern ha decidit aixecar la suspensió de l’execució d’obres de carretera situades, principalment, a les demarcacions de Lleida, l’Alt Pirineu i l’Aran i el Camp de Tarragona. I també ha autoritzat al Departament d’Ensenyament i Infraestructures.cat a continuar i/o iniciar la tramitació de contractes d’assistència tècnica i d’obres menors de reforma, adequació i millora d’escoles i instituts de secundària.\nLa portaveu ha explicat que “aquests contractes seran declarats bàsics amb l’objectiu de poder realitzar aquestes obres abans que comenci el curs escolar 2020-2021”.\nEl decret també preveu, excepcionalment, que els imports provinents d’herències intestades en què la Generalitat de Catalunya ha estat declarada hereva o bé que la Junta d’Herències acordi distribuir, podran ser destinats directament al finançament de les despeses sanitàries o assistencials ocasionades per la crisis sanitària de la COVID-2019 a Catalunya. El Govern ho ha establert “durant el període de l’estat d’alarma i fins als tres mesos posteriors a l’aixecament”, ha explicat la consellera.\nEn darrer lloc, i en relació amb el Sistema sanitari integral d'utilització pública de Catalunya, es complementen les disposicions adoptades amb el Decret llei del 10 d’abril. En aquest sentit, s’afegeix una tarifa per a la llarga estada sociosanitària per la COVID-19, a més d’ establir una tarifa compensada per a l’activitat de llarga estada sociosanitària a pacients sense la COVID-19.\nEl Govern aprova el conveni que regula el fons de la línia de finançament ‘ICF crèdit COVID-19’, dotada amb 700 milions d’euros\nLa portaveu de l’Executiu també ha explicat que s’ha aprovat “el conveni que regula el fons associat a la línia de finançament “ICF COVID-19” de 700 milions d’euros per cobrir les necessitats de liquiditat d’autònoms i empreses afectats per la crisi del coronavirus”.\nAixí, l’ICF podrà atorgar, directament, finançament a autònoms i empreses que s’hagin vist afectats per la crisi sanitària de la COVID-19 i tinguin necessitats de liquiditat derivades de l’emergència actual. “L’objectiu d’aquests préstecs és donar suport al teixit econòmic català i prioritzar el manteniment de llocs de treball”, ha detallat Budó.\nEls préstecs es podran sol·licitar per imports de fins a un màxim de 2,5 milions d’euros i el Govern assumirà el 80% del risc viu. Els autònoms i PIMES podran retornar el crèdit a un màxim de 5 anys, amb possibilitat de carència de fins a 1 any. Per a la resta d’empreses, el termini màxim serà de 4 anys, fins a un any de carència inclòs.\nI, la línia de préstecs ICF COVID-19, dotada amb 700 milions d’euros, complementa la línia ICF-Avalis liquiditat COVID-19, que possibilita que Avalis de Catalunya, avali el 100% dels préstecs formalitzats a través de l’ICF i les entitats finançares. L’objectiu d’aquesta, és cobrir les necessitats de circulant d’autònoms i pimes, i assegurar el manteniment de llocs de treball. En total, Avalis posarà a disposició del teixit empresarial 300 milions d’euros.\nEl Govern incorpora les capacitats dels laboratoris universitaris i d’EURECAT al Programa Orfeu de detecció massiva de la Covid-19\nLa portaveu ha anunciat que s’ha ampliat el Programa Orfeu per abordar el cribratge massiu de la població per detectar la Covid-19. D’aquesta manera, “amb la posada en marxa de la segona fase, es passarà dels 170 mil testos de PCR previstos en 6 setmanes, a un total de 309 mil testos”.\nLa primera fase l’estan desenvolupant tres centres de recerca de Catalunya: el Centre de Regulació Genòmica, l’Institut de Bioenginyeria de Catalunya, i l’Institut de Recerca Biomèdica. Ara s’afegeixen les màquines PCR de quatre universitats: la Universitat de Barcelona, la Universitat Autònoma de Barcelona, la Pompeu Fabra, i la Rovira i Virgili de Tarragona; així com el centre tecnològic EURECAT.\nAquest programa, impulsat pel Departament d’Empresa i Coneixement i el Departament de Salut, ha afegit en aquesta segona fase una inversió de 1,2 milions d’euros, que s’afegeix als 1,38 milions inicials. En total, més de 2 milions i mig d’euros per poder produir els PCR en aquests centres de recerca.\nLa consellera ha assegurat que “en aquests moments, s’han desplegat els test de prova per validar tot el procediment i, en els pròxims dies, els centres començaran l’escalat fins desenvolupar la primera fase a ple rendiment”. I ha insistit que “aquesta detecció massiva de la COVID-19 és especialment important per garantir la salut pública en la fase de confinament de la població” perquè “el desconfinament segur, passarà, sens dubte, per un cribatge el més massiu possible”.\nEl Govern impulsa els mecanismes de coordinació i seguiment de la campanya de la fruita en el context de l’emergència de la Covid-19\nL’Executiu català preveu que amb aquests mecanismes es creïn comissions tècniques territorials “per fixar els criteris o recomanacions d’actuació; garantir la seguretat dels treballadors i treballadores i assegurar l’abastiment d’aliments, que són els objectius principals en aquests moments”. En aquestes comissions intervindran tots els agents implicats en la campanya agrària, des de les organitzacions agràries, les organitzacions empresarials, els sindicats i els municipis afectats.\nLa portaveu Budó ha reconegut que “durant la campanya agrària són moltes les persones que es desplacen als territoris productors de fruita, que s’afegeixen a la població que hi resideix permanentment” i “aquest fet, en un context d’emergència, afegeix complexitat a la campanya”. Per això, el Govern, des del Departament d’Agricultura, Ramaderia, Pesca i Alimentació, ha decidit impulsar aquests mecanismes.\nEl Govern també ha aprovat el Decret que estableix el reglament de la renda garantida de ciutadania com un nou dret subjectiu, “amb la finalitat d’assegurar els mínims d’una vida digna a les persones i les unitats familiars que es troben en situació de pobresa, per tal de promoure la seva autonomia i participació activa en la societat”, ha explicat Budó.\nEn aquest nou reglament, les famílies nombroses i les persones majors de 55 anys en situació d’atur de llarga durada podran compatibilitzar la Renda Garantida de Ciutadania amb un contracte a temps parcial, com ja poden fer les famílies monoparentals amb fills a càrrec. Aquests dies de treball es comptaran per mesos naturals amb caràcter acumulatiu. D’aquesta manera, la nova mesura permetrà no suspendre la prestació.\nEl text també preveu que “la renda garantida sigui compatible amb les prestacions econòmiques de formació professional, tant la inicial com per a l’ocupació, vinculades a la millora de les competències professionals”, ha destacat Budó.\nQuant a les persones que viuen en un servei residencial, i tenint en compte que en la normativa catalana no hi ha un criteri homogeni del concepte de permanència en un servei residencial, el reglament concreta que el caràcter temporal o permanent es determinarà en funció de les circumstàncies de la persona i no del tipus de servei residencial.\nDes del Govern, “també s’ha considerat necessari incorporar en el reglament de la Renda Garantida de Ciutadania la situació i necessitats de dones víctimes de violència masclista i dels seus fills i filles”, ha apuntat la consellera de la Presidència.\nEn referència a la proposta d’ordenació d’horaris de sortida en l’espai públic durant el confinament, el conseller de l’Interior, Miquel Buch, ha anunciat que “aquest matí el Comitè Tècnic del Procicat ha traslladat al consell de direcció una proposta d’ordenació d’horaris de sortida a l’espai públic que evidencia que les necessitats socials que han fonamentat la sortida de menors d’edat es poden estendre a altres col·lectius que també estan fent un confinament general”.\nBuch ha recordat que “el 18 d’abril vam explicar la proposta per fer franges horàries de sortida, fruit de setmanes de treball i de les dades amb què comptàvem. L’Estat no va respectar la nostra proposta i avui hem proposat ampliar franges sempre segons les dades del Departament de Salut, sempre vetllant pels col·lectius vulnerables i persones que pateixen estar tancades a casa”.\nEl titular d’Interior ha explicat que es tracta d’un model ordenat que garantiria evitar la pandèmia i vetllar per la salut de les persones i que es detalla a continuació:\nEl conseller ha posat en valor la importància de seguir les indicacions del Govern i ha recordat que es podran realitzar les activitats “en espais naturals com platges, boscos, parcs i carrers d’amplada de més de 5 metres, incloent passeig marítim, sempre i quan els ajuntaments no hagin estringit l’accés per motius de seguretat”.\nBuch ha advertit que “fins arribar a aquests espais el desplaçament es farà a peu. Es pot fer ús de bicicleta, patinet, patins o altres mitjans individuals que no siguin vehicles a motor”. “En tots els casos, no es pot fer ús de mobiliari urbà tant dels parcs infantil com d’instal·lacions esportives de la via pública”, ha insistit.\nEn relació a l'activitat policial de les darreres vint-i-quatre hores, el conseller ha explicat que “s'han realitzat 3 actuacions policials al requeriment sanitari o judicial; s'han identificat 7.389 i 5.188 vehicles. No s'ha aixecat cap acta de denúncia contra establiments ni se n'ha tancat cap. S'han realitzat 14 detencions i 1.631 actes de denúncia contra persones”.\nEn el capítol de la mobilitat, fins a les 12 del migdia a l'àrea metropolitana han circulat 90.685 vehicles de sortida, xifra que representa un 46,23% menys que un dilluns normal. D'entrada han circulat 86.263 i s'ha registrat un descens del 56,35% respecte d'un dilluns normal. Comparat amb dilluns de la setmana passada, hi ha hagut un repunt 30,99% en la sortida.\nBuch ha expressat un agraïment especial "al personal del 112, operadors, operadores i tècnics supervisors que són la primera baula del sistema d’emergències i moltes vegades no els veiem. Dia rere dia reben, atenen i vehiculen les trucades davant una emergència relacionada amb la COVID o qualsevol altre”.\nPer la seva banda, la consellera de Salut, Alba Vergés, ha subratllat que la proposta de franges horàries “és el resultat d’un treball coordinat que intenta compatibilitzar els drets de totes les persones en la fase de desconfinament gradual”, que durarà setmanes i que haurà d’anar considerant permetre fer més enllà de l’imprescindible. Vergés ha reiterat que aquest procés “és complex” i en el qual “no es pot anar amb missatges simplistes; es pot fer bé si està organitzat i és compatible amb tothom, no com les primeres propostes de l’Estat”, ha afegit.\nD’altra banda, la consellera ha posat en valor l’aconseguit per campanyes com la de ‘Jo Actuo’, que ha assolit fins ara més de 5.550 donacions per part d’empreses i particulars per fer front a la crisi sanitària. Les donacions sumen milions de mascaretes i de gel antisèptic, tones de menjar, però també aportacions econòmiques i voluntariat que s’ha posat a disposició dels hospitals i centres d’atenció primària, residències i altres emplaçaments habilitats, com pavellons. “Això demostra la gran solidaritat del nostre país. Estem veient que la implicació ciutadana és imprescindible en moments complicats com aquests”, ha emfatitzat Vergés.\nLa titular de Salut també ha remarcat el treball de la Comissió Assessora pel tractament farmacològic contra la Covid-19 per satisfer la inquietud dels professionals sobre els millors tractaments per la malaltia, amb l’ànim d’estar actualitzats constantment amb tota la informació i evidència científica que va apareixent sobre aquest nou virus. La comissió fa setmanes que treballa i setmanalment aporta resultats en base a, cada dia, analitzar dades, revisar recomanacions i comparar actuacions d’equips. “Hospitals i centres d’atenció primària hi poden accedir, els professionals ho demanen perquè forma part de la seva pràctica habitual, però amb un virus que encara no coneixem del tot és imprescindible dotar-nos d’una comissió com aquesta”, formada per perfils professionals diversos, com geriatres, de primària, de medicina interna i urgències, pneumologia, farmàcia i farmacologia clínica.\nMés de 240.000 proves PCR arreu de Catalunya\nVergés ha informat que arreu de Catalunya ja s’han realitzat més de 240.000 proves PCR, un nombre que creixerà a mesura que es vagin aprovant nous programes. D’aquest total, més de 39.000 s’han efectuat a residències, cosa que ha permès prendre decisions i seguir el pla d’actuació establert per a aquests espais, per protegir qui hi viu i qui treballa. Per últim, la consellera ha confirmat que segueix baixant l’ocupació de llits de crítics als hospitals, fins el 62,7% d’avui. No obstant això, el fet que això es calculi sobre una capacitat triplicada respecte l’habitual del sistema fa que Vergés consideri que “encara continuem en una tensió màxima, davant la qual demano prudència i seguir amb les mesures poblacionals de confinament”.\nA preguntes dels periodistes, Vergés ha explicat que estan a l’espera del que decideixi el Ministeri de Sanitat sobre el desescalament i ha afegit que “l’únic que demanem és respecte al treball i a les decisions que es prenen”, després d’una feina rigorosa i molt treballada. “No és només el quan sortir sinó també qui, a on i com” ha subrallat la consellera.\n“Un cop, el govern espanyol ha dit que els nens poden sortir de nou a nou, què faran amb les persones que volen fer esport? I amb la gent gran? No donaran franges horàries i barrejaran a tothom?” s’ha preguntat la consellera Vergés. I en aquest sentit, ha insistit que que les franges horàries que proposaven i proposen és per permetre els següents passos que cal donar amb altres col·lectius.\nFinalment, ha avançat que Salut ha millorat els mapes interactius COVID-19 que proporcionen informació actualitzada sobre la pandèmia, i on es pot consultar, a través de mapes oberts, la incidència de nous casos a Catalunya així com també les dades de mortalitat arreu del país, entre d’altres. Vergés també ha informat que a dia d’avui, les zones amb més incidència de casos coincideixen amb les més poblades de Catalunya: les diferents àrees de Barcelona; Vallès Oest i algunes zones del Baix Llobregat.\n28 abril 2020 16:42\nL'Executiu incorpora les capacitats dels laboratoris universitaris i d'EURECAT al Programa Orfeu de detecció massiva de la Covid-19\nL'Executiu impulsa els mecanismes de coordinació i seguiment de la campanya de la fruita en el context de l'emergència de la Covid-19\n28 abril 2020 16:44\nEl Govern destina gairebé 2,3 milions d'euros a reparar els danys causats pel Gloria en una part del dic de recer de Sant Feliu de Guíxols i a la zona de la Pedrera de Palamós\nEl Govern aprova perllongar cinc mesos el termini per a la compra dels terrenys del CRT de Vila-seca i Salou\n28 abril 2020 00:45\nEl Govern aprova destinar 1,3 milions d'euros per millorar la reinserció de persones amb problemes d'addiccions\n28 abril 2020 16:41\n28 abril 2020 16:40


La Festa Major del Comerç | Cerdanyola Comerç i Serveis\nLa Festa Major del Comerç\n14 de Juny de 2017 Cerdanyola Comerç i ServeisComunicat\nNo hi ha cap dubte que la calor va ser la protagonista de la II Fira de Cerdanyola Comerç, celebrada el passat cap de setmana als carrers més cèntric dela nostra ciutat. Malgrat això, milers de ciutadans van visitar els 63 stands de comerços i serveis associats i van gaudir de les activitats preparades per l’associació. Tot, presidit per les lletres lluminoses amb el nostre lema Fes Comerç.\nRepetint concepte, les carpes, totes decorades amb motius florals, es van ubicar al llarg dels primers trams del passeig de Cordelles, C. Sant Martí i a banda i banda del C. Lluís Companys, a més de la plaça de l’Abat Oliba, on es van instal·lar l’escenari i les carpes de l’hostaleria.\nLa Fira la va obrir la companyia Malaboig Malabars, que va mostrar les seves destreses per totes les carpes, i va seguir una exhibició del gimnàs Multi-Sport.\nEls parlaments inaugurals es van fer tot seguit, amb la intervenció del president de Cerdanyola Comerç i Serveis, Xavi Olivé, qui va assenyalar que “aquesta és la Festa Major del Comerç de Cerdanyola” i va convidar tota la ciutadania a “fer ciutat comprant a Cerdanyola”.\nEn nom de la Generalitat, el gerent del CCCAM, Miquel Rodríguez, va remarcar el valor del comerç de proximitat -“un tresor que tenim”, va dir- “perquè posa al nostre abast tot el que ens cal”.\nEn la mateixa línia es van pronunciar la regidora de Comerç, Contxi Haro, i l’alcalde Carles Escolà, els quals van apuntar que el comerç manté viva la ciutat.\nLa plaça de Francesc Layret es va omplir de gom a gom per seguir la Desfilada de Moda, on van participar una quinzena d’associats sota la direcció de l’Agència de Models Piu Bella, per tot seguit assistir al concert del Niño Gato -el cerdanyolenc Aleix Puig i la seva banda.\nA l’endemà, diumenge, des de ben matí el públic es va apropar a la Fira per anar visitant estands per conèixer les propostes dels nostres associats. Mentrestant, el gimnàs Multi-Sport feia a l’escenari una demostració d’arts marcials i dansa i la Cia Risi presentava el seu espectacle infantil Pollastres!\nJa al migdia, va ser el torn del Blues local, amb Txues Blues i Jose Bluesfingers, que van animar el vermut amb els seus temes farcits d’humor i actualitat.\nLa Cuca animacions va obrir el darrer tram de la Fira, que es va cloure amb el concert de la cerdanyolencs Sònia Poblet i la seva Likes Band.\nDurant tota la fira els més petits van gaudir d’inflables tant a la plaça d l’Abat Oliba com al xamfrà de l’Av. Sant Iscle amb el C. Lluís Companys.


Dinosaures de fins a sis metres protagonitzaran la desfilada de Carnestoltes del Grau - Castellonplaza\nDinosaures de fins a sis metres protagonitzaran la desfilada de Carnestoltes del Grau\nCASTELLÓ. Dinosaures Rex, Diplodocus de coll llarg i Triceratops, entre altres, envairan enguany els carrers del Grau en la Gran Desfilada de Carnestoltes. Aquests inflables de fins a sis metres esperen atraure el major nombre de visitants possible en aquesta edició, que se celebra el primer cap de setmana de març, de l'1 al 3. Des de la Tinença d'Alcaldia del Grau i el Patronat Municipal de Festes, s'ha dissenyat una programació “molt dinàmica” que contínua amb l'aposta de l'Ajuntament per convertir aquesta celebració en un referent turístic. Més d'una vintena d'activitats per a totes les edats potenciaran “la cara més divertida” del districte, segons ha assenyalat el tinent d'Alcaldia del Grau, Rafa Simó.\nla cita Será los días 21, 22 y 23 de febrero y se ampliará el servicio de transporte público\nCastelló potencia el Carnaval del Grau con más animación y nuevo recorrido del desfile principal\n'Frenem la contaminació' denuncia que los vecinos del Grau aún no saben el origen de los malos olores


Bannikulah Jocs en línia - jugar en Game - Game\nVoleu fer amistat amb un bonic vampir esponjós? A continuació, obriu jocs de Bannicul en línia gratuïts per jugar en indicacions familiars amb nous amics. Coneix el conill vampir i la seva companyia: el gat Chester i el gos Herold, que viuen a la casa de la nena Mary. Trobareu aventures sorprenents tot buscant un diamant enorme, lluitant contra verdures mutants i xocant amb fantasmes. També és interessant buscar els herois per buscar imatges idèntiques i posar trencaclosques. Les imatges expliquen històries fascinants que s’obren amb cada il·lustració plegada.\nConnexi el maldat diamant\nJocs Bannikula per categoria:\nÚltim Jocs Bannikul\nJocs Tot Bannikulah Jocs en línia\nGairebé els jocs místics de Banniculum\nConeix els jocs de Bannicule Vampire Rabbit basats en el dibuix animat de diverses parts. La història d’aquest simpàtic rosegador és una mica trista, perquè és completament diferent dels seus germans i germanes. Els seus ulls vermells, ulls punxeguts, ales membranoses en lloc d’orelles, por a la llum i un estil de vida nocturn indiquen clarament el seu origen vampir. A més, s’adorm al petit taüt, que també alarma els familiars.\nDurant molts anys va passar al soterrani d’un castell abandonat, es va submergir en un son tranquil. Però un dia, una noia Mary, caminant a prop, va trobar la clau i va endevinar que era del pany de la porta del calabós, on s’amagava el conill. Al principi, es va espantar per l'aparició d'un animal insòlit, però ràpidament es va adonar que una ànima amable s'amagava darrere d'una aparença insòlita. A més, el conill no necessitava sang en absolut, sinó només suc de pastanaga.\nMary el va portar a casa seva a les dues altres mascotes, el gat negre Chester i el gos Herold. Al principi, el nouvingut no era especialment feliç, sobretot el gat, però, com podeu resistir una criatura tan encantadora durant molt de temps?\nHeroes i les seves aventures\nBanniculum del joc, tot i que va néixer a causa del dibuix animat, són productes completament independents, que representen diverses àrees de joc:\nTrencaclosques Targetes de memòria\nAgilitat i velocitat\nComunicant-vos amb els herois, tindreu molt de gust. Per als amants del trencaclosques, s’ofereixen diverses opcions d’història. Les imatges mostren al conill el personatge principal del joc Bannicula, així com els seus nous amics. Podeu veure-les a les il·lustracions, entre les quals heu de trobar dues de les mateixes. Aquest és un gran entrenament de memòria i memòria, així que no us perdeu la diversió. Encara ha d’ajudar el gos Gerold a baixar del candelabre. Com es va arribar allà no se sap, però es va quedar encallat. Arrossegueu els elements a ubicacions específiques indicades per contorns que semblin formes geomètriques per crear suport. Mireu de prop i cerqueu alguna cosa que coincideixi amb un triangle, quadrat, rombe, polígon i altres formes. Només heu d'arreglar l'element amb el ratolí i arrossegar-lo al centre del contorn.\nEl conill també tindrà tasques importants. Per exemple, es convertirà en el guardià del nostre món a partir dels esperits que provenien d’un altre avió. Com ja sabeu, el mirall serveix de portal allà, i durant el joc Bannicul, el conill ha de respondre ràpidament als visitants per tal d’enviar la gent a casa pel mirall i tancar el pas davant els esperits, baixant el teló. És especialment difícil fer-ho quan els vius i els morts s’abandonen en un sol torrent.\nLa naturalesa vampírica del conill sovint l’empeny en l’aventura. Una vegada es va assabentar d'un maleït diamant, però no tenia por, però va decidir obtenir-lo de qualsevol manera. Acompanyant-lo en una campanya tan perillosa, ajudeu l’aventurer a complir el seu pla. Per il·luminar el vostre camí i no entrar a la xarxa, encendre torxes. I quan la joia estigui amb tu, apressa't abans que el foc cremi el valent.\nBanniculum Games segueix provant consciència i resistència. Prepareu-vos per combatre els vegetals als monstres que creixien al jardí juntament amb els habituals. Quan es cull la collita, queda ordenar les verdures i posar-les al rebost. La cinta rep pastanagues, patates, remolatxes i altres cultius d’arrels, però els llops són entre ells. Així que han de ser destruïts utilitzant verí del dipòsit.\nObrint la Bannicule del joc, trobareu moltes sorpreses agradables. Fins i tot els gèneres familiars poden semblar nous. Inviteu els vostres amics a passar un temps junts i no dubteu a explorar la col·lecció de diversió proposada.


Nova Àrea de Client\nDescobreixi Gestió Empresa de Hidralair que li permetrà administrar còmodament les seves comandes, pressupostos, albarans, catàlegs, i molt més.\nPodrà veure els catàlegs i visualitzar-los en el seu navegador o descarregar-los.\nConsulti en qualsevol moment els pressupostos que se li han fet.\nPer a cada comanda podrà veure el document oficial i l’estat en què es troba cada producte.\nConsulti en qualsevol moment els albarans actius, els passats a històrics en temps real.\nConsulti en qualsevol moment totes les factures per estar a el dia.\nOmpli aquest formulari i comenci a usar la seva àrea de client en Hidralair


Inscripció Club d’Espectadors Joves 10 Sentidos – IVAJ – Festival 10 Sentidos\nData límit d'inscripció: 2 de maig.\nXarrada informativa a València dimecres que ve 28 d’abril a les 18h a la Sala Negra del Teatre Principal. Si desitges assistir, confirma la teua assistència enviant mail a clubespectadors@festival10sentidos.com\nXerrada informativa en Alacant el pròxim dijous 29 d’abril a les 18 hores al Saló d’actes del Museu d’Art Contemporani d’Alacant. Si desitges assistir, confirma la teua assistència enviant un mail a clubespectadors@festival10sentidos.com\nXerrada informativa en Castelló el pròxim divendres 30 d’abril a les 18 hores al Saló d’actes del Museo de Bellas Artes. Si desitges assistir, confirma la teua assistència enviant un mail a clubespectadors@festival10sentidos.com\nArts vives per al públic jove? El Festival 10 Sentidos i l’Institut Valencià de la Joventut – Carnet Jove convoquen una nova edició del Club d’Espectadors Joves\nAmb la idea d’apropar les arts vives a un públic jove i promoure la fidelitat de noves audiències, el Festival 10 Sentidos i l’Institut Valencià de la Joventut – Carnet Jove llancen un any més la convocatòria per a inscriure’s al Club d’Espectadors Joves 10 Sentidos – IVAJ. La iniciativa, que es va activar en la darrera edició del Festival (Soñadores), s’activa de nou per a la cita d’aquest maig i reunirà als seus joves participants al voltant d’una vintena de propostes culturals de les quals gaudiran de manera exclusiva davant i darrere dels escenaris entre el 3 i el 23 de maig a València.\nAls participants que desitgen formar part d’aquesta activitat, joves entre 14 i 30 anys, se’ls inclourà en un itinerari d’activitats que inclourà l’assistència a espectacles, assajos, workshops, així com trobades amb diferents artistes i professionals del sector de les arts vies.\nD’aquesta manera, el Club d’Espectadors Joves 10 Sentidos – IVAJ posarà a disposició de les noves generacions una experiència 360 del que significa un esdeveniment cultural d’aquestes característiques, tant des de la perspectiva de l’audiència com des de la part gestora.\nD’altra banda, el Club d’Espectadors Joves 10 Sentidos – IVAJ també oferirà un seguiment complet dels participants al llarg del seu pas pel Festival. Açò es traduirà en la tutorització de cròniques i ressenyes que els participants elaboraran per activitat completada i que es publicarà als canals de difusió i xarxes socials del Festival. Elles i ells seran de nou els ulls d’un Festival que inunda la ciutat de València amb activitats de totes les branques de les disciplines artístiques.\nLa iniciativa s’extén a tots els joves de la Comunitat pel que està previst que es realitzen xerrades informatives en Alacant, València i Castelló.\n– Un total de 51 participants seleccionats per ordre de sol·licitud assistiran a una selecció d’activitats presencials, que s’organitzaran al voltant dels següents eixos:\n1. Xerrades amb directors artístics, dramaturg i intèrprets de les peces programades.\n2. Assistència i participació en tallers de diverses disciplines artístiques (anàlisi i crítica escrita d’una peça instalativa, assaig amb relació al lema ‘Fronteres’ a partir d’una pel·lícula del Cicle de Cinema 10 Sentidos, participació activa en el procés de creació d’una de les residències artístiques programades, crítica per a xarxes socials d’un dels espectacles).\n3. Assistència gratuïta als principals esdeveniments programats en el marc de la X edició del Festival 10 Sentidos.\n4. Acompanyament i assessorament professional: Tres tutors acompanyaran a cada grup en els seus itineraris i processos de formació. Per això dirigiran, a més, els següents tallers de formació:\n– Ferramentes i processos per a elaborar una crítica artística.\n– Processos de producció i gestió d’esdeveniments.\n– Arts Vives i Creació Contemporània: del segle XX a l’actualitat.


Quadern de Bitàcola: Quadern LXIV: L’arribada a l’Equador\nDe dia i amb poc vent sempre és fàcil ancorar i aviat hem vaig gronxar bé fondejant al mig de la badia. Poc després hem van anunciar per ràdio de la visita de les autoritats marítimes que van arribar una hora més tard. Hem van revisar els paper i hem van citar a les seves oficines per al dia després. Allà hem van donar aigua fresca i per 99$ hem van estendre un permís d’estada de 20 dies. Igual que a Panamà, d’on venia, A Equador, la nació on pertanyen aquestes illes, la moneda oficial és el dòlar. Ja legal, només es faltava contactar amb dues persones: Guido Rosillo, un ràdio-afeccionat que fa d’enllaç a la Roda dels Navegants i el responsable d’El Cafetal, una finca de cafè que volia visitar.\nPrimer vaig visitar Guido. Després de permetre’m utilitzar el seu ordinador per posar al dia em meu correu electrònic hem vaig convertir en un membre més de la seva nombrosa família. No vaig poder entretenir-me massa perquè tenia por pel meu dingui, que hem servia per anar del veler a terra, abandonat a la platja. No per la seva desaparició, ja que estava vigilat, sinó per la pujada de la marea.\nLa població de Baquerizo Moreno, d’uns 2.000 habitants, s’estén rodejant la badia, amb cases modestes d’una planta o dues entre grans espais sense edificar i carrers, no totes asfaltades que van pujant a mesura que s’allunyen de la platja. Tenia l’encant d’una població rural, una mica naif als meus ulls, al coincidir amb la celebració anuals de Sant Cristòfol. Durant un dia o dos vaig ser espectador privilegiat de les seves activitats. Els nois tenien vacances aquells dies i havien agafat l’afició d’anar-se a banyar al malecón, emulant els “clavats” d’Acapulco. Allà era on jo amarrava i per això hem trobava el meu dingui sempre ple d’aigua. “Nosaltres no hem estat, acabem d’arribar...”, hem deien amb cara de murris mentiders que havies d’acceptar. Un dia però, el meu dingui es va enfonsar. Afortunadament, el vaig poder recuperar.\nLa setmana anterior a les festes, tota la població havia participat en una operació de neteja de plàstics, llaunes i branques que envaïen tots els racons. L’objectiu era doble: donar un aspecte net durant aquests dies i, alhora, deisar nets els camins per on pasaría l’aigua de les fortes pluges que el Nen descarregaria poc després com cada any. També s’asseguraven les teulades, la majoria planxes, sobre les quals es posaven pedres pesades.\nPublicat per aces a 20:34


Tecnologia i oci digital 14/06/2017 • Ràdio Capital de l'Empordà\nUn nou sistema permet identificar els passatgers dels vols mitjançant el rostre\nLes companyies aèries KLM i JetBlue han començat a provar un sistema mitjançant el qual la identificació dels passatgers es realitzarà a través del rostre. D’aquesta manera s’evitarà la necessitat de portar la targeta d’embarcament i el document d’identitat.\nAmb aquest sistema, el passatger simplement s’haurà de dirigir a la porta d’embarcament i aturar-se davant un punt de control en el qual un sistema automatitzat identificarà el rostre i el validarà, donant llum verda a l’embarcament.\nAquest sistema d’embarcament és més ràpid i més segur ja que la identificació biomètrica amb prou feines planteja errors.\nAlella prova un sistema de vot electrònic\nEl municipi maresmenc d’Alella està provant aquests dies un sistema de vot electrònic que ha de servir per escollir el nom del nou espai d’Arts Escèniques de la població. Les votacions es poden fer a través d’un web habilitat per a tal efecte tot i que també es pot fer de forma presencial a través d’uns terminals instal·lats a diferents espais municipals.\nEl sistema, accessible des de qualsevol dispositiu, demana el DNI del votant i, un cop ha comprovat que està inclòs al cens de votants, envia un codi a un número de telèfon per poder fer efectiva la votació.\nLa majoria d’apps transmeten dades personals a altres empreses\nUn estudi revela que més del 70% de les aplicacions per a mòbils transmeten dades personals a empreses de seguiment com Google Analytics o l’API Graph de Facebook.\nL’estudi deixa clar que molt poques aplicacions fan pública la seva política de privacitat i, en cas que ho facin, sol ser mitjançant extensos documents legals que una persona normal no llegeix i molt menys entén.\nQuan s’instal·la una nova aplicació, aquesta demana permís a l’usuari abans d’accedir a la informació personal. Això està bé i, a més, hem de tenir en compte que normalment les aplicacions no podrien funcionar sense l’accés a aquestes dades. El problema és que una vegada que l’app té permís per recollir aquesta informació, pot compartir les teves dades amb qui el seu creador vulgui.\nWhatsapp deixarà de funcionar en alguns mòbils el 30 de juny\nI el pròxim 30 de juny WhatsApp deixarà de funcionar en alguns dispositius mòbils.WhatsApp xifra en un 0,5% el total de terminals en els que no funcionarà la seva aplicació.\nAixí, qui compti amb una BlackBerry, excepte els últims models amb Android, no podran fer servir Whatsapp. El mateix succeirà amb els Nokia S40 i S60.\nLes denúncies per ciberdelictes a Espanya han augmentat un 22,3% el primer trimestre de 2017 respecte al mateix període de l’any passat i els atacs a infraestructures estratègiques de l’Estat s’han multiplicat per set en dos anys, segons les dades de l’Institut Nacional de Ciberseguretat.\nEl 25% del total d’usuaris ha patit algun tipus de ciberatac, un percentatge lleugerament superior a la mitjana europea (21%), segons Eurostat. Algunes autoritats nacionals en el tema han advertit que Espanya no compta amb el pressupost adequat per afrontar aquest tipus d’amenaces. Tres de cada quatre empreses han estat atacades en els últims cinc anys.\nGoogle es ven la seva divisió de robòtica\nAlphabet, l’empresa matriu de Google, vendrà Boston Dynamics a SoftBank, una companyia japonesa de tecnologia i telecomunicacions, per una xifra encara per confirmar.\nEls primers rumors sobre la possible venda de la divisió de robòtica avançada de la companyia van sorgir el passat març de 2016. Amb la seva venda, queda clar el desinterès de Google per aquestes tecnologies, malgrat els impressionants resultats de les mostres dels treballs que s’han fet en aquesta àrea.\nEl nou iOs d’Apple sabrà si el mòbil és de segona mà\nAmb l’anunci d’iOS 11, Apple ha introduït noves mesures de seguretat en els seus dispositius, com el bloqueig d’anuncis o la possibilitat d’activar opcions de privacitat que les apps no ofereixen per defecte.\nNo obstant això, també ha desenvolupat una nova mesura de protecció que pot sonar una mica sospitosa. Es tracta del DeviceCheck, que permet que les aplicacions puguin identificar i seguir el rastre d’un iPhone, fins i tot quan l’usuari ha decidit esborrar aquesta app o quan qui fa servir el telèfon no és l’usuari original, sinó una altra persona que l’hi ha comprat.\nNeix a Barcelona un centre de pensament crític sobre tecnologia\nNeix a Barcelona, LaT, un centre de pensament i pràctiques crítiques sobre tecnologia, subjectivitat i societat. Segons expliquen al seu web, són un catalitzador de projectes i comunitats d’aprenentatge, investigació, desenvolupament i prototipat tecnològic orientat a la transformació social i el bé comú.\nAlguns dels objectius del projecte, situat a l’edifici Media-TIC, al [email protected] de Barcelona, són analitzar des d’un punt de vista crític els models de producció i l’ús de les tecnologies avui en dia o promoure projectes de pensament i investigació de tecnologies lliures per al bé comú.\nMicrosoft presenta la seva nova consola\nMicrosoft ha donat a conèixer nous detalls de la seva nova consola, fins ara coneguda com a Project Scorpio, que des d’aquest moment rep el nom de Xbox One X, així com més de 40 títols que arribaran al mercat, compatibles amb Xbox.\nPresentada com “la consola més potent del món”, Xbox One X és compatible amb tots els accessoris i jocs de Xbox One. La consola és, a més, la més petita que han construït, fins i tot amb tots els avenços que integra. Arribarà al mercat amb un preu de 499 dòlars.\nArticle anteriorPlagis musicals: Somebody That I Used To Know\nArticle següentArriben els cereals amb droga dels Arcade Fire


La visita del president xinès obri noves vies a l'exportació de raïm de taula i carn de porc - À Punt\nLa visita del president xinès obri noves vies a l'exportació de raïm de taula i carn de porc\nUn fòrum empresarial afavorirà les inversions entre els dos països.\nEl president xinés, Xi Jinping, en una imatge d'arxiu / Europa Press\n28 de novembre 2018 - 07:30\nEl president xinés, Xi Jinping, inicia una visita oficial amb la intenció de reforçar la "relació preferent" que hi ha entre tots dos països. El seu objectiu és enfortir la relació estratègica i promoure oportunitats de negoci per a empreses espanyoles amb projectes com el de la ruta de la seda. Està previst signar acords en diversos àmbits, entre ells, l'agrícola, per afavorir les exportacions al país asiàtic de carn porcina i raïm de taula.\nÉs la primera visita de màxim nivell d'un president xinés en 13 anys, després de l'última de Hu Jintao del 2005, quan es va signar l'acord de relació preferent. Així mateix, l'estada de Xi a Madrid coincideix amb el 45 aniversari de l'establiment de relacions diplomàtiques entre els dos països.\nEl mandatari xinés va obrir la seua agenda amb Felipe VI, amb qui s'ha reunit dimarts a la vesprada al Palau de la Zarzuela, abans del sopar en què també han participat la reina Letícia i l'esposa de Xi, Peng Liyuan.\nLa recepció oficial tindrà lloc aquest dimecres al Palau Reial i després es reunirà amb el president del govern, Pedro Sánchez, al Palau de la Moncloa per a signar diversos acords. Està previst, a més, un fòrum empresarial amb directius de les principals companyies espanyoles i xineses, amb la intenció d'afavorir les inversions en tots dos països.\nPromoció del raïm de taula i dels productes porcins\nLa ministra d'Indústria, Turisme i Comerç, Reyes Maroto, ha afirmat que el govern espanyol prepara "grans projectes d'inversió" amb la Xina, que espera concretar durant aquest viatge. Maroto, en declaracions a RNE, ha destacat que la ruta de la seda genera moltes oportunitats perquè les empreses espanyoles col·laboren amb les empreses xineses.\n"Hi vaig estar fa un parell de mesos i definírem alguns projectes conjunts, sobretot en infraestructures, on les empreses espanyoles són capdavanteres", ha apuntat la ministra.\nEn aquest sentit, ha avançat que es produiran "importants avanços" en la incorporació de productes espanyols en els mercats xinesos, en concret els que involucren el raïm de taula i el gènere porcí.\n"Són bones notícies", ha afirmat la ministra, i "també estem avançant en l'obertura del mercat de serveis, on la Xina encara té moltes restriccions i des del punt de vista de les empreses espanyoles, sobretot les turístiques, hi ha molt per a avançar".


Hospitals en Jinchuan - Directori - Llistat - Guia - Hospital - Altres ciutats a jiangxi - Jiangxi - Xina - Hospitalsworldguide\nPàgina d'inici › Per país › Xina › Jiangxi › Altres ciutats a jiangxi › Hospitals en jinchuan\nHospitals en jinchuan Altres ciutats a jiangxi > Jiangxi > Xina\nQualsevol manifestació d'alguna cosa estranya pot ser l'anunci d'una malaltia, que pot ser banal o greu. Si està preocupat i necessita consultar un metge, cerca aquí en aquest directori d'hospitals Xina, aquests Hospitals en Jinchuan que són més propers a vostè.\nA Jinchuan hi ha diversos centres de salut per satisfer les necessitats mèdiques dels seus 0 habitants. Però quan es requereix atenció especialitzada, cal anar a un dels Hospitals en Jinchuan. Si busqueu el telèfon i l'adreça d'un d'aquests hospitals, els trobarà aquí.\nSi heu cercat Hospitals en Jinchuan per un hospital que visita amb freqüència, ja sigui perquè és un pacient amb una malaltia crònica o perquè treballa al centre, consulteu el número de telèfon i l'adreça de l'hospital. Si veus algun error, contacta amb nosaltres.\nHospitals en Jinchuan per categoria\nSi necessiteu anar a l'hospital per consultar amb especialistes, imatges de diagnòstic o qualsevol procediment relacionat amb problemes de salut, aquí veureu una llista amb tots els hospitals públics de Jinchuan (Xina)\nComençar un tractament o una teràpia a llarg termini en un hospital privat Jinchuan (Xina) pot costar molt més del que puguis imaginar. Per això, és bo que informeu amb antelació sobre el cost total d'aquesta. Trobeu aquí una llista de tots els centres hospitalaris d'aquesta regió i informeu-vos a si mateix\nLlistat de hospitals pròxims a Jinchuan\nNanchang Second Hospital- (Situat a 108.25 km)\nJinggangshan University Hospital- (Situat a 80.44 km)\nMental Health Center of Jiangxi Province- (Situat a 111.37 km)\nPingxiang City People's Hospital- (Situat a 159.78 km)\nJiujiang City Third People's Hospital- (Situat a 221.10 km)\nNanchang University Affiliated Hospital of Dermatology- (Situat a 114.75 km)\nSecond Affiliated Hospital of Nanchang University- (Situat a 108.25 km)\nFirst People's Hospital of Jiujiang City- (Situat a 161.09 km)\nGanzhou Maternity & Child Health Hospital- (Situat a 215.55 km)\nTin Hua Fifth Hospital- (Situat a 238.27 km)


«Jo voldria que el lector, a través de la memòria dels meus, descobreixi la memòria dels seus» - Diari de Girona\nRafel Nadal | Periodista i escriptor\n«Jo voldria que el lector, a través de la memòria dels meus, descobreixi la memòria dels seus»\nRafel Nadal tanca la trilogia dedicada al passat de la seva família amb «Quan s’esborren les paraules», que arriba avui a les llibreries i es presenta demà a Girona\nGirona | 24·11·21 | 06:30 | Actualitzat a les 09:34\nL’escriptor i periodista Rafel Nadal, al Barri Vell de Girona, divendres passat. | ANIOL RESCLOSA\nRafel Nadal (Girona, 1954) tanca la saga literària dedicada al passat dels Nadal-Farreras amb Quan s’esborren les paraules, editat perColumna i que avui arriba a les llibreries. L’escriptor i periodista parteix de la situació de la seva mare, Montserrat Farreras, afectada d’Alzheimer, per reflexionar sobre la importància de les paraules per a fixar els records i transmetre’ls a les futures generacions.\nQuan érem feliços és del 2012 i Quan en dèiem xampany es va publicar el 2013. Com és que ha trigat tant a tancar la trilogia?\nQuan vaig començar no pensava que faria una trilogia. Quan érem feliços era un llibre individual, però de seguida vaig veure que tindria la necessitat de seguir i fer el segon,. Després, però, ja havia explicat el que volia explicar.\nHavia de passar un temps llarg perquè em sentís en una situació personal diferent, molt més madura i serena, i també perquè hagués passat un temps per la generació dels meus pares.\nAra parla del final d’aquesta generació.\nSí, d’un temps que s’acaba i a la vegada ja estic veient un temps que arriba. Ara tinc una perspectiva diferent, la de fer de pont entre un món que ja gairebé no hi és i un món que encara no ha acabat d’arribar, però tots dos són el meu món i en formo part. Els primers llibres eren sobre aquest món que s’acaba i ara intento parlar del que ve, i crec que en el futur en podré parlar més i el descobriré.\nA Quan s’esborren les paraules la memòria és molt important, però també el llenguatge i com els mots fixen el record.\nQuan les coses no tenen nom no existeixen. Tot i la distància, podem parlar d’un temps, d’uns records, perquè tenim les paraules que ens fan imaginar el mateix quan les pronunciem. Si desapareixen, només podem compartir el que tenim al davant en aquell moment. Intento explicar que la desaparició de les paraules també s’endú una part de la vida.\nDe fet, al llibre parla d’aquells records que ens expliquen els altres i que també configuren la nostra identitat.\nPer mi la meva mare era la memòria que completava la meva, la de les generacions precedents que no vaig conèixer i la de la meva infantesa. Ara la mainada té records des de molt petits, perquè es veuen contínuament en fotos i vídeos i van recordant, però la meva generació sempre es diu que no té records fixats fins als sis o set anys, perquè tenim quatre fotos. Només recordes flaixos, i la mare era la que me’ls completava i em feia reviure la meva infància. Ara tot això se m’ha esborrat de cop i estic escrivint com a necessitat per a fixar la memòria i transmetre el significat de les paraules.\nAl final hi ha un capítol dedicat a transmetre als nets la importància de les paraules per a la memòria personal, familiar, però també la col·lectiva i la del país, la de les tradicions i una manera d’entendre la vida, perquè en facin l’ús que vulguin però no perdin el fil que ens connecta al llarg del temps. En aquest sentit, em sento una mica missatger.\nMissatger i cronista de la seva família.\nJo parlo de la meva mare i de la meva família perquè és el que conec i el que em permet entrar en els detalls, però al final intento fer d’ells un símbol. Jo voldria que el lector, a través de la memòria dels meus, descobreixi la memòria dels seus.\nRetratar una família perquè faci de mirall amb la del lector.\nJo intento fer viure eternament els meus pares i a mi mateix en el record dels que venen al darrere el dia de demà, però voldria que els lectors aconsegueixin també fer reviure els seus i traspassar-los als que els venen al darrere.\nLa gran protagonista del llibre és la seva mare, Montserrat Farreras, la baba Montserrat. Per què valia la pena dedicar-li tot un llibre?\nLa mare era una dona que es va avançar a la seva època, va estudiar Història, era de caràcter independent, forta i valenta per tenir dotze fills i seguir treballant. Representa molt la dona de la postguerra, ella des d’una posició benestant, però amb els mateixos valors que tenien les dones de les classes populars de Catalunya en aquell moment.\nSón les dones que aixequen el país després de la guerra, amb aquella força, capacitat de treball i d’aguantar-ho tot, la casa i la feina, i alhora pensar en el futur. Quantes dones que no sabien llegir ni escriure sentien més devoció pels mestres que pels capellans i veien en l’educació dels fills un futur diferent. Tot això és el que intento recuperar i salvar en el record, aquelles dones que van pensar més en els altres que en elles mateixes i es van sacrificar.\nÉs una generació que viu la guerra i que la té sempre molt present.\nA nosaltres ens quedava lluny, però ells no se la podien treure del cap. Ho acabaven de viure i a mi m’ha costat entendre això. Jo estudiava al Collell, que havia sigut escenari de la guerra en moments molt tràgics, i no ho valorava i no entenia que els meus interlocutors, els capellans, tenien allò al cap. La nostra generació va fer coses ben fetes, però va tenir supèrbia intel·lectual en relació amb l’anterior, els vam voler explicar la guerra quan ells l’havien viscut i nosaltres només estudiat.\nLa seva mare és de les poques de la seva generació que va poder estudiar. No va deixar mai de formar-se, inquieta fins al final.\nElla portava la casa, donava classes d’Història, però continuava formant-se i estudiant, feia classes de cuina, de tot. Va seguir amb la inquietud d’estudiar fins al final, de gran va continuar aprenent idiomes perquè li semblava que els necessitava per adaptar-se als temps actuals i per exercitar-se. Hi ha una anècdota al llibre, quan amb més de 80 anys diu que vol tornar a conduir, que és conscient que no pot però en vol saber per si en té la necessitat.\nVostè diu que la mare era la que «dirigia intel·lectualment la família».\nSí, era la que es dedicava a fer-nos estudiar, però tenia un concepte molt clar de la llibertat. Sent de conviccions religioses tan fortes i una dona d’ordre, no va oblidar mai la independència que tenia de jove. Desitjava que fóssim més com ella, però, per damunt de tot, desitjava que fóssim lliures perquè el que no es fes amb llibertat no servia per res. Per això faig el gran homenatge a ella i al pare, per haver defensat aquests valors.\nLa Montserrat és d’aquella generació que es preocupava per la salut de tots i ningú es fixava en com està ella, fins que un estirabot abans d’anar a missa desperta les alarmes i s’adonen que alguna cosa no rutlla.\nExacte. Jo no pretenc explicar la malaltia a ningú, perquè soc un privilegiat i la comparteixo amb dotze germans i això des del punt de vista anímic i econòmic ens permet sumar molts esforços. Només en faig una pinzellada perquè tants lectors que poden tenir al seu entorn casos similars se sentin part de la història, que estic parlant d’ells. No pretenc explicar la malaltia de la mare, sinó la solitud i l’aïllament, el trencament amb la memòria de tantes persones.\nAquest ser-hi sense ser-hi.\nÉs que no hi és, una persona que era tan forta intel·lectualment i que el declivi va ser tan ràpid... Arriba amb plenitud als 92 o 93 anys i en qüestió de mesos va deixar de ser-hi, i això és molt dramàtic perquè no tens temps de preparar-te, no creus que estigui passant. Perdre el coneixement de les persones i el passat més llunyà... a més, va entrar en el silenci, no ha pronunciat una paraula en els últims anys.\nCom si volgués deixar testimoni, va deixar cinc hores de gravacions de records familiars i reflexions.\nSí, sí, hi ha diversos discos on fa un repàs de la seva vida i d’on venim, però també hi explica el perquè de les seves actituds i el que esperava de nosaltres. Forma part d’aquesta seva dedicació a la paraula i a entendre que és el que ens fa viure en col·lectivitat i connectar-nos.\nLi ha servit aquest material a l’hora d’escriure?\nPoc, perquè jo he volgut fer el meu record i ja n’havíem parlat molt i tingut moltes converses. Però ho he repassat i també les cartes, algunes amb sorpresa, perquè tot i que les del final són més desmanegades hi ha algun moment de lucidesa i fan mal, perquè ets conscient que aquest respecte per la llibertat li va costar un dolor, cosa que encara té més mèrit.\nAmb aquest llibre tanca definitivament l’etapa memorialística?\nJo dic que tanco aquesta trilogia no volguda, però que ha anat sortint així. Segurament tanco el capítol en què intento fer un monument a la memòria utilitzant com a artefacte literari la meva família, però això no vol dir que deixi de pensar en el pas del temps, la família, la natura, el qui som... i segurament seguiré fent altres llibres en relació amb algun d’aquests aspectes. Jo crec que faré memòria, però s’acaba el capítol en què els protagonistes són la família.\n1 Aquests són els 51 morosos de la Hisenda catalana\n2 Com netejar el vàter amb vinagre en menys d’un minut\n3 Un crític i quatre ferits en un accident múltiple a la C-66 a Cornellà del Terri\n4 Vídeo: Descobreix la nova campanya d'estiu d'Estrella Damm rodada a les comarques gironines\n5 Imputat el cap de l'oficina de Puigdemont per demanar informació policial a un mosso\nLaia Palau i la Fundació Hipra, Creus de Sant Jordi\nLa cantada d'havaneres de Calella de Palafrugell homenatjarà Josep Bastons pels seus 95 anys\nLa mirada de Català-Roca cap a la dona i el país, a la Biennal Xavier Miserachs